stanford-oval/wikipedia huggingface dataset:
סדנה (גוף טרנס-נפטוני)

| --- | --- |

 כוכב האם
 כוכב אם:  השמש
 מידע כללי
 סוג:  כוכב לכת ננסי
 קטגוריה:  גוף טרנס-נפטוני
 מיקום:  מערכת השמש החיצונית - עננת אורט
 תאריך גילוי:  14 בנובמבר 2003
 מגלה:  מייקל בראון, צ'אד טרוחיו  ודייוויד רבינוביץ
 על שם:  סדנה (אלה) 
 מקום גילוי:  מצפה הכוכבים פאלומר 
 מאפיינים מסלוליים
 מרחק ממוצע מהשמש:  78,668,656,000 ק"מ (525.86 AU)
 אפואפסיד:  145,943,776,000 ק"מ (975.56 AU)
 פריאפסיד:  11,392,937,600 ק"מ (76.156 AU)
 ציר חצי-ראשי:  484.5211488 יחידה אסטרונומית, 541.6316601485984±0.16403 יחידה אסטרונומית
 אקסצנטריות:  0.855
 זמן הקפה:  12,059.06 שנים יוליאניות ימים
 מהירות מסלולית
  ‑ ממוצעת:  1.04 ק"מ/שנייה
 נטיית מסלול:  11.934°
 מאפיינים פיזיים
 רדיוס קו משווה:  520.5 ק"מ
 מסה:  ‎1.7 - 6.1×1021‎ ק"ג
 צפיפות ממוצעת:  2 גרם/סמ"ק
 תאוצת הכובד בקו המשווה:  0.33 - 0.50 מטר/שנייה2
 זמן סיבוב עצמי:  0.42 ימים
 אלבדו:  יותר מ-0.2
 בהירות נראית:  21.1
 בהירות מוחלטת:  1.6 
 מהירות מילוט:  0.518 ק"מ/שנייה
 טמפרטורה ממוצעת:  מתחת ל-33 קלווין (240.14-צלזיוס) K
 
סֶדנָה (שם מלא: 90377 סדנה; באנגלית: 90377 Sedna; סמל: ) הוא כוכב לכת ננסי וגוף טרנס-נפטוני שנמצא בעננת אורט, והתגלה על ידי מייקל בראון, צ'אד טרוחיו ודייוויד רבינוביץ ב-14 בנובמבר 2003. סדנה נכלל בקטגוריה של כוכב לכת מינורי וקר, ייתכן וגודלו כשני שלישים מגודלו של פלוטו.
כשנתגלה, היה סדנה העצם הטבעי הרחוק ביותר במערכת השמש שנצפה עד אז. במרץ 2014 פורסם כי התגלה עצם רחוק יותר מסדנה, 2012 VP113.
מידע כללי

סדנה נתגלה בעת סקירה מודרכת עם טלסקופ סמואל אוסשין במצפה הכוכבים פאלומר (Palomar Observatory) קרוב לסן דייגו, קליפורניה (ארצות הברית) ונצפה תוך ימים בטלסקופים מצ'ילה, ספרד וארצות הברית (אריזונה והוואי). העצם זוהה בטלסקופ החלל האבל של נאס"א במרץ 2004, אך תצפיות בטלסקופ החלל שפיצר (הפועל בספקטרום התת-אדום) הצליחו לזהותו רק בשנת 2007. בעקבות זיהוי זה הוערך קוטרו בכ-1,600 ק"מ.
בגלל הקור העז השורר בו עקב מרחקו מהשמש ובגלל הכוכבים האחרים מהחלל החיצון הקרויים על שמם של אלים רומאים ויוונים, המדענים שגילו אותו קראו לו בצורה בלתי רשמית על שמה של סדנה, אלת הים מהמיתולוגיה האינואיטית, שהאמינו שגרה במעמקים הקרים של אוקיינוס הקרח הצפוני. על פי מוסכמות לקריאת שמות של האיגוד האסטרונומי הבינלאומי לאסטרואידים, הכינוי הזמני שניתן לו היה 2003 VB12. ב-28 בספטמבר 2004 אישר האיגוד האסטרונומי הבינלאומי באופן רשמי את השם "סדנה".
מאפיינים

סדנה בעל מסלול מאוד אליפטי, האפהליון שלו מוערך ב-975.56 יחידות אסטרונומיות והפריהליון שלו הוא בסביבות 76.16 יחידות אסטרונומיות. כאשר נתגלה, הוא היה במרחק של כ-90 יחידות אסטרונומיות מהשמש, קרוב לפריהליון. לשם השוואה, המרחק הממוצע של פלוטו מהשמש הוא בסביבות 40 יחידות אסטרונומיות. מסלולו של סדנה אורך כ-11,487 שנים. הוא יגיע לפריהליון ב-2075 או 2076. בתחילה האמינו האסטרונומים כי משך היממה הארוך של סדנה (בין 20–50 ימים) נגרם עקב קיומו של ירח, אולם תצפית של טלסקופ החלל האבל במרץ 2004 לא הבחינה בעצם כלשהו המסתובב סביבו, והדבר נשאר כתעלומה.
קוטרו המוערך של סדנה הוא בין 1,180 ל-1,800 ק"מ ובזמן גילויו הוא היה העצם הגדול ביותר שנמצא במערכת השמש מאז נתגלה פלוטו ב-1930. סדנה כה רחוק מהשמש עד שהטמפרטורות בו לעולם אינן עוברות את -240°C-.
תצפיות מצ'ילה מראות כי סדנה הוא אחד העצמים האדומים ביותר במערכת השמש, כמעט אדום כמאדים.
לעצם נוסף, 2000 CR105, יש מסלול דומה לשל סדנה אך פחות קיצוני; פריהליון 45 יחידות אסטרונומיות ואפהליון 415 יחידות אסטרונומיות, ומשך מסלולו 3,420 שנים. ייתכן שמסלולו מושפע מאותם תהליכים היוצרים את מסלולו של סדנה.
הערות שוליים

↑  U+2BF2 ⯲. David Faulks (2016) 'Eris and Sedna Symbols,' L2/16-173R, Unicode Technical Committee Document Register.
↑  אבי בליזובסקי, ‏התגלה העצם המרוחק ביותר במערכת השמש (כשהוא עוקף את סדנה בחלק ממסלולו) * החוקרים: יתכן שישנם בקצה מערכת השמש עצמים גדולים מכדה"א, באתר "הידען", 27 במרץ 2014
↑  NASA Supported Research Helps Redefine Solar System's Edge
מראה משוער של סדנה
סורת א-נאזעאת

| --- | --- |

שם ומספר הסורה בערבית
 שם מתורגם:  סורת המושכים
 מספר הסורה:  79
 מספר פסוקים:  46
 מיקום:  מכה
 ויקיטקסט:  א-נאזעאת (תרגום רקנדורף)
 → סורת א-נבאסורת עבס ←
סורת א-נאזעאת (בערבית: النازعات) היא הסורה ה-79 בקוראן, והיא מונה 46 פסוקים. שם הסורה נלקח מהפסוק הראשון בה, ומשמעותו היא "הלוקחים בחזקה".
נושאי הסורה

הסורה נפתחת בשבועות שאללה נשבע לכאורה במלאכים הנוטלים את הנשמה ובמלאכים אשר לכאורה ממהרים לבצע את הוראותיו, ובאלה אשר מנהלים לכאורה את ענייני היקום לפי רצונו האלוהי.
הנושא העיקרי של הסורה הוא תחיית המתים והחיים שאחרי המוות.
כמו כן, הסורה מזכירה בקצרה גם את סיפורם של משה ופרעה.
חשיבות הסורה במסורת

על פי אחת המסורות האסלאמיות, אדם שמקפיד לקרוא את הסורה הזאת יעזוב את העולם הזה מסופק, יקום לתחייה מסופק, ויכנס לגן העדן מסופק.
הערות שוליים

↑  NGEBOLANG | 79. An-Naziat, NGEBOLANG, Trip Tour Travel.
↑  הקוראן סורה 79 (תרגום רקנדורף) – ויקיטקסט, באתר he.wikisource.org
↑  79. Naseehat - Introduction, diploma.iou.edu.gm
↑  Surah An-Nazi'at [79], Surah An-Nazi'at [79] (באנגלית)
↑  Sura al-Nazi'at, WikiShia (באנגלית)
| 0 | 1 | 2 |
| --- | --- | --- |
| הסורה הקודמת: סורת א-נבא | הקוראן | הסורה הבאה: סורת עבס |
| הסורה הקודמת: סורת א-נבא | סורה 79 | הסורה הבאה: סורת עבס |
 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114
| --- | --- |
בקרת זהויות :  NLI: 987010327358405171  GND: 4165297-6  LCCN: n84008714  TDVİA: naziat-suresi  VIAF: 178633689   WorldCat (עם VIAF): 178633689
נאדה (זמרת)

| --- | --- |

נאדה בשנת 2009
 לידה:  17 בנובמבר 1953 (בת 70) Gabbro, איטליה 
 שם לידה:  נאדה מאלאנימה
 שם במה:  Nada 
 מוקד פעילות:  איטליה 
 תקופת הפעילות:  מ-1968 
 סוגה:  רוק 
 שפה מועדפת:  איטלקית 
 חברת תקליטים:  RCA Talent, פיליפס רקורדס, פולידור רקורדס, RCA Italiana, EMI 
 בן או בת זוג:  Gerardo Manzoli 
 פרסים והוקרה:  פסטיבל סן רמו 
 www.nadamalanima.it
 פרופיל ב-IMDb
 
נאדה (באיטלקית: Nada; נולדה בשם נאדה מאלאנימה ב-17 בנובמבר 1953, גאברו, רוזיניאנו מריטימו, ליבורנו) היא זמרת איטלקייה. היא כונתה בשם "האפרוח מגאברו".
קריירה

הופעת הבכורה של נאדה הייתה ב-1969, בגיל 15, בפסטיבל סן רמו בו שרה את השיר "Ma che freddo fa", וזכתה להצלחה מפתיעה. היא ביצעה את השיר גם בספרדית בשם "Hace frío ya". שנה לאחר מכן השתתפה שוב בפסטיבל, ושרה את השיר "Pa' diglielo a ma' " יחד עם הזמר האיטלקי רון. בתוכנית הטלוויזיה הפופולרית "קנצוניסימה" השתתפה נאדה עם השיר "Che male fa la gelosia"
ב-1971 זכתה נאדה בתחרות השירים של פסטיבל סן רמו יחד עם ניקולה די בארי, בו ביצעו בנפרד את השיר "Il cuore è uno zingaro" שזכה להצלחה בינלאומית. ב-1972 הופיעה נאדה שוב בסן רמו עם השיר "Il re di denari", איתו הגיעה למקום השלישי. היא השתתפה בפסטיבל סן רמו גם בשנת 1987 עם השיר "Bolero", ב-1999 עם השיר "Guardami negli occhi", וב-2007 עם השיר "Luna in piena".
ב-1983 נבחרה נאדה לזמרת השנה עם השיר "Amore disperato", שהיה להיט בקיץ אותה שנה. ב-1998 זכתה הלהקה האיטלקית Super B בהצלחה רבה עם גרסת הכיסוי שלהם לשיר "Amore disperato".
ב-2004 יצא אלבומה "Tutto l'amore che mi manca " (בהפקת ג'ון פריש שהיה המפיק של פי ג'יי הארווי), וזכה בפרס האלבום העצמאי הטוב ביותר של השנה באיטליה. האלבום כולל דואט עם הזמר-יוצר האו גלב. (אנ') אלבום האולפן הבא שלה "Luna in piena" זכה בפרס האלבום העצמאי הטוב ביותר לשנת 2007.
ב-21 ביוני 2009 השתתפה נאדה בקונצרט "Amiche per l'Abruzzo" שנערך באצטדיון סן סירו במילאנו, שבו הופיעה שורה של כוכבות איטלקיות. הקונצרט אורגן על ידי הזמרת לאורה פאוזיני, לגיוס כספים עבור העיר ל'אקווילה, שנפגעה באותה שנה מרעידת אדמה קשה. נאדה הצטרפה ללהקה שכללה את מרינה ריי, פאולה טורצ'י וכרמן קונסולי לביצוע של השיר הקלאסי שלה "Ma che freddo fa".
ב-2011 יצא אלבום אולפן נוסף של נאדה בשם "Vamp".
ב-2016 נכלל הסינגל שלה "Senza Un Perché" בסדרת הטלוויזיה "האפיפיור הצעיר" של HBO.
דיסקוגרפיה > אלבומי אולפן

1969 - Nada
1970 - Io l'ho fatto per amore
1973 - Ho scoperto che esisto anch'io
1974 - 1930: Il domatore delle scimmie
1976 - Nada
1983 - Smalto
1984 - Noi non cresceremo mai
1986 - Baci Rossi
1992 - L'anime nere
1999 - Dove sei sei
2001 - L'amore è fortissimo e il corpo no
2004 - Tutto l'amore che mi manca
2007 - Luna In Piena #54 ITA
2011 - Vamp #70 ITA
2014 - Occupo poco spazio
2016 - L'amore devi seguirlo
2019 - È un momento difficile, tesoro
דיסקוגרפיה > אלבומי הופעה חיה

1998 - Nada Trio
2005 - L'Apertura (Nada & Massimo Zamboni)
2005 - CD Live Brescia ("Mucchio Selvaggio Extra" supplement)
2008 - Live Stazione Birra #60 ITA
דיסקוגרפיה > אלבומי אוסף

1994 - Malanima: Successi e Inediti 1969-1994
2006 - Le Mie Canzoncine 1999-2006
דיסקוגרפיה > סינגלים

1969 - Les bicyclettes de Belsize
1969 - Ma che freddo fa #1 ITA
1969 - Biancaneve #23 ITA
1969 - Che male fa la gelosia #6 ITA
1969 - L'anello #11 ITA
1970 - Pà diglielo a mà #10 ITA
1970 - Bugia #52 ITA
1970 - Io l'ho fatto per amore #47 ITA
1971 - Il cuore è uno zingaro #1 ITA
1972 - Re di denari #2 ITA
1972 - Una chitarra e un'armonica #24 ITA
1973 - Brividi d'amore #27 ITA
1978 - Pasticcio universale #37 ITA
1981 - Dimmi che mi ami che mi ami che tu ami che tu ami solo me #15 ITA
1982 - Ti stringerò #17 ITA
1983 - Amore disperato #1 ITA
1984 - Balliamo ancora un po' #35 ITA
1987 - Bolero
1992 - Guarda quante stelle
1999 - Guardami negli occhi
1999 - Inganno
2004 - Senza un perché
2004 - Piangere o no
2006 - Scalza
2007 - Luna in piena #76 ITA
2007 - Pioggia d'estate
2008 - Stretta
2008 - Novembre
2011 - Il comandante perfetto
2011 - La canzone per dormire
2011 - Stagioni
2015 - Non sputarmi in faccia
2015 - La bestia
דיסקוגרפיה > ספרים

2003 - Le mie madri
2008 - Il mio cuore umano
2012 - La grande casa
הערות שוליים

↑  Pasini, Aurelio. [נאדה, באתר AllMusic "Biography: Nada"]. Allmusic. נבדק ב-6 ביוני 2010. {{cite web}}:  (עזרה); Check |url= value (עזרה)
| --- | --- |
בקרת זהויות :  GND: 134470052  ICCU: UBOV513734  ISNI: 0000 0001 1906 9129  LCCN: no2011050533  MusicBrainz: 5915ded1-db1a-42d5-9c69-b5f2db8f7ca1  SUDOC: 149829000  VIAF: 170207192   WorldCat (עם VIAF): 170207192 
נאדה ב-1972
סאשיקו (טקסטיל)

דוגמה מתפרי סאשיקו יפניים
סאשיקו (Sashiko) הוא שיטת תפירה ידנית יפנית לתיקון וחיזוק בהטלאה נראית לעין, של בדים ובגדים. משמעות השם ביפנית הוא 'דקירות קטנות' סאשיקו מכונה גם עבודת טלאים כפרית יפנית. מסורתית הסאשיקו נתפר בתך רץ פשוט הנקרא ביפנית 'מחט נעה' (unshin), שנתפר בדוגמאות חוזרות על עצמן או שלובות זו בזו, בחוט כותנה לבן על בדים צבועים באינדיגו, שניהם חומרים זולים וזמינים לכל. במקור התפירה הזו נועדה להטלאת כמה שכבות של בד כדי להפוך את הבגדים לבני קיימא ויותר מחממים. לימים שיטת התפירה הזו התפתחה לרקמה קישוטית.
התפשטות הסאשיקו במערב במאה ה-20

מי שמקיש/ה במרשתת את המונח סאשיקו, יראה עשרות אתרים, מאמרים וסרטונים, המדגימים את צורת העשיה של הסאשיקו, מבארים את הפילוסופיה היפנית סביב רעיון התיקונים ומראים שלל דוגמאות. אם בשלהי המאה ה-20 ותחילת המאה ה-21 הסאשיקו עניין בעיקר אוהבי וחוקרי מלאכות יד מסורתיות, הרי יחד עם עליית המודעות בעולם כולו ובמערב בפרט לבעיות האקולוגיות שיוצרת תעשיית הביגוד המהיר ועם גידול העניין בשימוש בר-קיימא בבגדים ובמיחזור משביח לבגדים במקום להשליכם לפח, 'התגלו מחדש' שיטות שימור הבגדים השונות בכל תרבות. משיכתה העיקרית של הסאשיקו כמו יתר שיטות השימור של היפנים היא בכך שהתרבות היפנית מקדשת וחוגגת את התיקון ופיתחה שיטות אסתטיות יפות לתיקון, בעוד תרבות המערב במשך הרבה דורות תיקנה תיקונים נסתרים שלא יראו שתיקנו. האדם המערבי התביש בתיקונים. הקישוטיות של התיקונים היפניים כבש את לבן של נשים רבות במערב. הרחקת המקור אפשרה להן לההתייחס לתיקון הנראה לעין כאל משהו אקזוטי, מקובל ואפילו מכובד.
ביפן משתמשים בטלאי כמו שהוא נקרע או נחתך, מנקים ממנו את החוטים המדלדלים ממנו, ומניחים כך מעל או מתחת למקום שרוצים להטליא, אין מקפלים את שוליו כמו שנוהגים לעשות במערב לטלאי.
בחוברת הקיץ של כתב העת, פיסוורק (Piecework), כותב אסתושי פוטאטסויה (Aatsushi Futatsuya), אמן סאשיקו יליד יפן שגר כיום בארצות הברית. שמהות בסאשיקו היא בתהליך התפירה., וכי אף על פי שהסאשיקו הפך כיום נפוץ ואהוד כסוג של תפירה איטית (Slow Stich), והתוצאה חשובה, אין להסתפק ביופי של הסאשיקו, אלא היופי נמצא בשמחת התפירה עצמה כתהליך.
ראו גם

בורו (טקסטיל)
קנטה (טקסטיל)
רקמה (מלאכת יד)
תפירה
אמנות עכשווית בטלאים
אפס פסולת
הערות שוליים

↑  Cheryl  Fall, Sashiko Patterns, Projects, and Resources, the SPRUCE Crafts, ‏20/2/20 (באנגלית)
↑  מגינה שלאין, שער התכים, רקמות עמים, 2007, ירושליים: זהר לרקמה, 2007, עמ' 6. (בעברית, אנגלית)
↑  Sashiko, Seamwork (באנגלית)
↑  Claire Wellesley-Smith, Practical  and Beautiful, Slow Stitch   Mindfull and Contemplative textile art, 2015, London: Batsford, 2015, עמ' 72, ISBN 9781849942997. (באנגלית)
1 2 3  Karen Kim Matsunaga, Introduction: What is Sashiko, Stiching the design, Japanese Country Quilting, 1990, Tokyo: Kodansha International, 1990, עמ' 8-9,12, ISBN 4-7700-1436-8. (באנגלית)
↑  History of Japanese Folk Art Sashiko, Culture of Fabric, ‏10.4.2021 (באנגלית)
1 2  Melanie McGrath, Could the art of ‘sashiko’ help to mend our frayed world?, PSYCHE (באנגלית)
↑  ATSUSHI FUTATSUYA, Sashiko ,Reflecting Our Diversity in Handstitiching, Piecework XXIX, no2, Long thread, 2021, עמ' 14
↑  atsushi pronunciation in Japanese [j, OForvo (באנגלית , יפנית)
| --- | --- |
בקרת זהויות :  NLI: 987007541865105171  BnF: cb150752033 (data)  LCCN: sh89007151  NDL: 00576852 
מעיל כבאי מתקופת אדו
מצע שינה לילדים מסוף העשור הראשון של המאה ה-19. התפרים עיצוביים אולם גם פרקטיים
סדנה (קורס קצר מועד)

סדנת אלקטרוניקה
סדנה היא אירוע למידה ממוקד הכולל השתתפות פעילה של הלומדים.
משתתפים

בסדנאות מעורבים בדרך כלל מספר גורמים:
מארגני הסדנה – מארגני הסדנה יכולים להיות מוסדות אקדמאיים, ארגונים מקצועיים, מקומות עבודה, בתי עסק וכן מומחים פרטיים.
מנחה – מומחה לתוכן המועבר בסדנה האחראי להעברת התוכן. לעיתים ילוו אותו עוזרים ומתנדבים לצורך סיוע לוגיסטי.
משתתפים – משתתפי הסדנה הם בדרך כלל אנשים הקשורים מקצועית לנושא הסדנה, אך לעיתים מצטרפים לסדנאות אנשים מתוך עניין גרידא. יש סדנאות המאורגנות ישירות על ידי המשתתפים.
צופים – בעיקר בסדנאות העוסקות בתחומי אמנות עשויים להשתתף גם אנשים מבלי לקחת חלק פעיל בסדנה, אלא כצופים בנעשה בלבד. סדנאות כאלו מכונות לעיתים קרובות "כיתת אמן" או "סדנת אמן".
מטרות

מטרות הסדנה מוגדרות על ידי הגוף המארגן. סדנאות המאורגנות על ידי גופים מוסדיים מיועדות בדרך כלל להקניית טכניקות, מיומנויות והעמקה בתחום למשתתפי הסדנה, לעיתים לצורך הכשרה מקצועית. סדנאות כאלו יפנו בדרך כלל לקהל מאוד מסוים – אנשי תחום ספציפי באקדמיה, עובדי חברה או מפעל, אנשים העוסקים במקצוע משותף כלשהו וכדומה.
באקדמיה, נערכות לעיתים סדנאות שמטרתן מציאת תשובות קונקרטיות לבעיות עכשוויות בדרך של סיעור מוחות.
בתי עסק מפיקים סדנאות לימוד לשימוש במוצרים הנמכרים על ידם.
סדנאות המועברות על ידי מומחים פרטיים מיועדות לעיתים לקהל רחב יותר (סדנאות "פתוחות"), ועוסקות בלמידה של יכולות לצורך תחביבים או תחומי עניין אחרים.
סוג נוסף של סדנאות משמשות כפעילות פנאי המשלבת למידה מעשית עם בילוי.
מבנה

מכיוון שסדנאות הן בדרך כלל אירועים חד פעמיים שחורגים משגרת הלימוד הרגילה, הן כוללות מספר מאפיינים ייחודיים:
מיקום – חלק מהפעילויות המתרחשות בסדנאות לא יכולות להתבצע בכיתת לימוד רגילה, או לכל הפחות דורשות התאמה של כיתת לימוד להפעלת הסדנה. סדנאות רבות מתרחשות בסביבה מותאמת או בסביבת העבודה האמיתית לה נועדה הסדנה – זהו אחד ההבדלים המהותיים בין לימוד בסדנה לבין לימוד עיוני.
ציוד – סדנאות בדרך כלל מצריכות ציוד מיוחד.
זמן – רוב הסדנאות אורכות בין 3 ל-6 שעות, משך הזמן היעיל להשגת מטרות הסדנה, במהלכן מתרחשת פעילות אינטנסיבית מאוד. פרקי זמן קצרים יותר בדרך כלל לא יאפשרו לרוב המשתתפים להגיע לתוצאה משמעותית, ופרקי זמן ארוכים מדי מוציאים את הסדנה ממיקוד.
כמות משתתפים – סדנאות יעילות הן בגודל המאפשר שיתוף פעולה פורה של המשתתפים כקבוצה.
שיטת עבודה – העבודה בסדנה מתבצעת באמצעות הדגמות, תרגול ומשוב מהמנחה למשתתפים ומשוב הדדי בין המשתתפים לבין עצמם.
מימון

סדנאות דורשות הפקה מיוחדת וההוצאות על קיום סדנה גבוהות מההוצאות על שיעורים "רגילים" במסגרת קורסים או אפילו חוג. ישנן מספר דרכים מקובלות למימון הוצאות הסדנה:
הרשמה בתשלום: משתתפי הסדנה משלמים על השתתפותם בה. פעמים רבות יהיה התשלום על ההשתתפות מודרג, לפי חברי הארגון להם מיועדת הסדנה, סטודנטים ואורחים.
מימון על ידי חסות מסחרית.
מכירת מוצרים נלווים במהלך או אחרי הסדנה.
מימון על ידי קרן, עמותה, איגוד מקצועי או כל מוסד בעל עניין אחר.
סורת א-דח'אן

| --- | --- |

שם ומספר הסורה בערבית
 שם מתורגם:  סורת העשן
 מספר הסורה:  44
 מספר פסוקים:  59
 מיקום:  מכה
 ויקיטקסט:  סורת א-דח'אן (תרגום רקנדורף)
 → סורת א-זח'רףסורת אל-ג'את'יה ←
עמוד מהקוראן המציג חלק מסורת א-דֻח'אן
סורת א-דֻח'אן (בערבית: سورة الدخان, "העשן" או "הקיטור") היא הסורה ה-44 בקוראן.
הסורה מונה 59 פסוקים, ושמה נגזר מפסוק 10.
תוכן הסורה

פסוקים 1–8 מתארים חלק ממאפייניו ותכונותיו של הקוראן.
פסוקים 9–16 מתארים עונש ששבט קורייש קיבלו לכאורה מאללה.
פסוקים 17–33 מגוללים את סיפורם של משה ובני ישראל, ולבסוף מתארים כיצד הוכחדו אנשיו של פרעה.
פסוקים 34–50 דנים בעונש של החוטאים בעולם הזה ובעולם הבא.
פסוקים 51–57 עוסקים בגמול ובשכר שיקבלו המאמינים והצדיקים בעולם הבא.
פסוקים 58–59 הם אזהרה מפני העונש האלוהי.
במסורת האסלאמית

ישנו חדית' שבו מוחמד אמר שמי שקורא את הסורה הזאת ביום שישי, הן בבוקר והן בערב, יזכה לכך שאללה יבנה לו אחוזה מפוארת בגן העדן. לפי חדית' אחר, אדם שקורא את הסורה הזאת בלילה לפני שהוא הולך לישון, יתעורר כששבעים אלף מלאכים מבקשים עבורו סליחה על חטאיו. בחדית' אחר נאמר שהאדם אשר קורא את הסורה הזאת בערב שישי, יזכה לכך שאללה יסלח וימחל לו על חטאיו.
הערות שוליים

↑  Hebrew_Quran
↑  הקוראן / אלמוני/ת / צבי חיים הרמן רקנדורף - פרויקט בן־יהודה, באתר benyehuda.org
↑  Surah Ad-Dukhan [44], Surah Ad-Dukhan [44] (באנגלית)
↑  TheLastDialogue, Surah Ad Dukhan Summary, The Last Dialogue, ‏7 במרץ 2020 (באנגלית)
↑  Sura al-Dukhan, WikiShia (באנגלית)
↑  Surah al-Dukhan, Chapter 44, Verses 1 - 36, Al-Islam.org, ‏24 בינואר 2014 (באנגלית)
↑  Majma’ al-Bayan, כרך 9
↑  Ṭabrisī, Majmaʿ al-bayān, כרך 9, עמ' 91
| 0 | 1 | 2 |
| --- | --- | --- |
| הסורה הקודמת: סורת א-זח'רף | הקוראן | הסורה הבאה: סורת אל-ג'את'יה |
| הסורה הקודמת: סורת א-זח'רף | סורה 44 | הסורה הבאה: סורת אל-ג'את'יה |
 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114
| --- | --- |
בקרת זהויות :  NLI: 987008877330505171  LCCN: no97046479  SUDOC: 241150973  TDVİA: duhan-suresi  VIAF: 177214954   WorldCat (עם VIAF): 177214954
סדר אלפביתי

דגלים של מדינות שונות בארמון האליזה בפריז בוועידת שלום בנוגע ללוב, 2011. הדגלים הלאומיים (מלבד זה של המארחת, צרפת) מסודרים בסדר אלפביתי בצרפתית: גרמניה, בלגיה, קנדה, דנמרק, איחוד האמירויות הערביות, ספרד, ארצות הברית, יוון, עיראק, איטליה, ירדן, מרוקו, נורווגיה, ממלכת ארצות השפלה, פולן, קטאר ובריטניה
סדר אלפביתי הוא שיטה נפוצה לארגון שמות ברשימה, לפי סדר האותיות בשפה שבה כתובה הרשימה. לשפות שונות קיימים חוקים שונים לאופן הסידור האלפביתי. השיטה מקלה על חיפוש שם או כותרת ברשימות ועל אופן ההתמצאות בזמן עיון בהן. השיטה קרויה גם סדר לקסיקוגרפי, משום שהיא מאפיינת את סדר הערכים בלקסיקון.
ברשימה של פריטים כגון: תפוח, אגס, ענבים ומנגו יסודרו הפריטים לפי האות הראשונה של שמם. בסדר אלפביתי של השפה העברית, האות א' במילה "אגס" באה לפני האות מ' במילה "מנגו", האות מ' במילה "מנגו" באה לפני האות ע' במילה "ענבים" והאות ע' במילה "ענבים" באה לפני האות ת' במילה "תפוח". לפיכך סדר המילים ברשימה אלפביתית יהיה מוצג כך:
אגס
מנגו
ענבים
תפוח
אם האות הראשונה במילים מסוימות ברשימה זהה, הפריטים יהיו מוצגים לפי האות השנייה בשמם, והרשימה תהיה מסודרת כך:
תינוק
תמר
תנין
תפוח
כאשר האותיות הראשונה והשנייה במילים הנתונות ברשימה הן זהות, הפריטים יסודרו לפי האות השלישית, וכן הלאה, עד שכל הפריטים יהיו מסודרים לפי השיטה.
כללי סדר מוסכמים בעברית

מילים בעברית יכולות לכלול אותיות תחיליות (כמו ה"א הידיעה), או אותיות הנובעות מהטייה של פעלים. ברשימות בעברית משתמשים לעיתים בסדר שאינו על פי המילים כפי שהן אלא על פי צורות בסיסיות יותר שלהן.
אחת המוסכמות הנפוצות היא שאותיות תחיליות במילה מסוימת אינן משפיעות על מיקומה ברשימה, ולכן עבור שתי המילים האיש וגמל, המילה האיש תופיע ראשונה. דוגמה לשימוש במוסכמה זו היא במיון המילים המופיעות במקרא בקונקורדנציה החדשה לתנ"ך.
במילונים עבריים מסוימים נהוג למקם את כל הפעלים הנגזרים מאותו שורש יחד, לפי סדר הבניינים, וכן למקם צורות שונות של שם עצם (כגון ריבוי) יחד עם הצורה הבסיסית. לפי סידור זה, המילה התכתב תופיע לאחר המילה כתב, והמילה ערים תופיע יחד עם המילה עיר (ולפני המילה עכשיו).
שמות בני אדם נהוג לסדר לפי שם המשפחה ולא לפי השם הפרטי:
אהוד אולמרט
גולדה מאיר
אייזק ניוטון
בנימין נתניהו
בגלל עובדה זו ייכתבו לעיתים השמות ברשימה כששם המשפחה מופיע לפני השם הפרטי:
אולמרט, אהוד
מאיר, גולדה
ניוטון, אייזק
נתניהו, בנימין
הערות שוליים

↑  קטעים מ"סקירה ביבליוגראפית" מאת אברהם אבן שושן, הקונקורדנציות העבריות למקרא, באתר דעת, ‏תשל"ח
| --- | --- |
בקרת זהויות :  NLI: 987007294889405171  LCCN: sh85003825  NKC: ph440110
סאלו פינקלשטיין

| --- | --- |
 לידה:  1896? לודז', האימפריה הרוסית 
 פטירה:  המאה ה-20
 מדינה:  האימפריה הרוסית, ארצות הברית 
 
סאלו פינקלשטיין (בפולנית: Salo Finkelstein;‏ יליד 1896 או 1897, תאריך מותו לא ידוע) היה גאון חישוב, דורג במקום השמיני ברשימת "100 גאוני החישוב הטובים ביותר". נולד בלודז' (אז בשטח האימפריה הרוסית, כיום בשטח פולין) למשפחה יהודית.
ביוגרפיה

בבית הספר, ציוניו במתמטיקה היו גבוהים ובתקופה זו הוא החל לגלות את הכישרון שלו בתור גאון חישוב וכן את יכולתו לזכור מספרים. בגיל 23 החל להופיע בפני קהל ולהציג את יכולתו, אך הוא איבד עניין בהופעות כאלו בהמשך. עבד בלשכת הסטטיסטיקה המדינית של ממשלת פולין.
בשנת 1928 התחרה עם גאוני חישוב בעיר דנציג בפני פרופסור האנס הנינג וניצח. בשנת 1931 יצא להופיע מחוץ למדינה, הפגין את בקיאותו במספרים וכן נרשם לתחרויות שונות בנושא.
בשנת 1932 הגיע לארצות הברית וניסה ללא הצלחה להתקבל לעבודה בבנק כ"בודק" חישובים ופעולות. בשנת 1937 פורסמה עליו כתבה, ובה נכתב שהוא מסוגל לבצע פעולות חישוב מהר יותר מאדם ממוצע, אך תהליך החשיבה שלו לא שונה מזה של אדם רגיל. לא תמיד הצליח לתת תשובה מדויקת ב-100 אחוז מהמקרים, וכן ככל שסופקו לו בעיות קשות יותר, דוגמת כפל מספרים מרובי ספרות, כך דיוקו פחת.
מאחר שלא הצליח למצוא משרה שמתאימה ליכולתיו ומפני שסירב לעבוד במופעים לפני קהל, הוא ניסה לפתח קריירה של שחמטאי בין השנים 1941–1949.
| --- | --- |
בקרת זהויות :  NLI: 987007516705905171  VIAF: 310743014   WorldCat (עם VIAF): 310743014 
ערך זה הוא קצרמרבנושא אישים. אתם מוזמנים לתרום לוויקיפדיה ו.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סאלו פינקלשטיין".
ניקולה ז'יז'יץ' (כדורסלן)

| --- | --- |
אין תמונה חופשית
 לידה:  17 בפברואר 1994 (בן 30) ניקשיץ', מונטנגרו
 עמדה:  קלע
 גובה:  2.00 מטרים
 דראפט:  לא נבחר, 2016
 קבוצות כשחקן
 2010–2012   2012–2016   2016–2017   2018–2019   2021–:  בודוצ'נוסט פודגוריצה   סוטייסקה ניקשיץ'   FMP   Dynamic VIP PAY   מטאלץ ולייבו
 
ניקולה ז'יז'יץ' (בסרבית: Никола Жижић; נולד ב-17 בפברואר 1994) הוא כדורסלן מונטנגרי המשחק בעמדת הקלע במטאלץ ולייבו.
קריירה

הוא החל את קריירת הבוגרים שלו בעונת 2010/2011, בה שיחק בבודוצ'נוסט פודגוריצה.
בשנת 2012 עבר לסוטייסקה ניקשיץ', בה שיחק במשך ארבע עונות. בשנת 2013 זכה איתה בגביע המונטנגרי, כשהוא קולע את מספר הנקודות הרב ביותר בטורניר הגמר.
בספטמבר 2016 חתם לשלוש עונות בזלזניק בלגרד, אך לבסוף עזב אחרי עונה אחת.
ב-17 בדצמבר 2018 חתם בדינאמיק.
הערות שוליים

↑  "Nikola Žižić novi član FMP-a". superkosarka.com. נבדק ב-19 בספטמבר 2016. {{cite web}}:  (עזרה)
↑  "Nikola Žižić pens deal with Dynamic VIP PAY". druga.aba-liga.com. נבדק ב-23 בדצמבר 2018. {{cite web}}:  (עזרה)
↑  "Никола Жижић потписао за Динамик". druga.aba-liga.com.
ערך זה הוא קצרמרבנושא כדורסלנים ובנושא מונטנגרו. אתם מוזמנים לתרום לוויקיפדיה ו.
סורת א-זמר

| --- | --- |

שם ומספר הסורה בערבית
 מספר הסורה:  39
 מספר פסוקים:  74
 → סורת צ.סורת ע'אפר ←
עמוד מהקוראן המציג חלק מסורת א-זמר
סורת א-זמר
סורת א-זֻמָר (בערבית: سورة الزمر,"חזון הצבאות") היא הסורה ה-39 בקוראן.
הסורה מונה 74 פסוקים, ושמה נגזר מפסוק 71 ומפסוק 73.
תוכן הסורה

הסורה עוסקת בהרחבה בנושא המונותאיזם, תוך כדי הצגת תופעות טבע מסוימות כאותות אשר לכאורה מצדיקות את התפיסה המונותאיסטית. כמו כן, מעודדת הסורה את המוסלמים שסובלים רדיפות במולדתם להגר למקום אחר שבו הם יוכלו לחיות כמוסלמים באופן חופשי. נוסף על כך, הסורה מדברת על העולם הבא.
תוכן הסורה > לפי פסוקים

פסוקים 1–9 מתרכזים ומתמקדים במונותאיזם, ופסוקים 10–35 עוסקים בהרבה בתפקידו של מוחמד. פסוקים 36–52 עורכים מעין השוואה בין אללה לבין הפסלים והצלמים שהפגנים היו עובדים, תוך הדגשה שאללה לכאורה ברא את האדם, בעוד שהפסל נברא על ידי האדם. פסוקים 53–66 הזמנה להאמין באל אחד. פסוקים 67–75 עוסקים בעולם הבא.